ԱՄՆ պետքարտուղարության Հայաստանում մարդկանց թրաֆիքինգի մասին 2017 թվականիզեկույցում ասվում է, որ Հայաստանը՝ թրաֆիքինգի դեմ պայքարի գոյություն ունեցող 4 խմբերից երկրորդում է գտնվում: Ըստ զեկույցի, Հայաստանի կառավարությունն ամբողջությամբ չի բավարարում թրաֆիքինգի վերացման նվազագույն չափանիշներին, սակայն նշանակալի աշխատանքներ է իրականացրել այդ ուղղությամբ: Կառավարությունը զոհերի բացահայտման կամ քննությունների անցկացման հարցում հանդես չի բերել նախաձեռնողականություն, այլ ապավինել է այն բանին, որ զոհերն իրենք ներկայանան. բացահայտված զոհերի թիվը նախորդ հաշվետու ժամանակաշրջանի համար նվազել է: Կառավարության կողմից 2017 թվականին շարունակվել են կասեցված աշխատանքային տեսչության գործողությունների մեծ մասը՝ խոչընդոտելով կանոնավոր տեսչական ստուգումների անցկացմանը, որոնք կարող էին հարկադիր աշխատանքի դրսևորումների բացահայտման հնարավոր գործիք հանդիսանալ ուստի, Հայաստանը գնահատման սանդղակով նահանջել է ՝ տեղ գտնելով 2-րդ խմբի երկրների ցանկում: